*Tämä artikkeli käsittelee osavaltiota. Illinoisjoesta on erillinen artikkeli.*

**Illinois** ([illinois], amerikkalaisittain [ˌılə'nɔı]) on osavaltio Yhdysvaltain koillisella järvialueella. Illinoisista tuli 21. osavaltio 3. joulukuuta 1818. Osavaltio rajoittuu pohjoisessa Michiganjärveen ja Wisconsinin osavaltioon. Vesiraja on myös Michiganin osavaltioon. Idässä Illinois rajoittuu Indianan osavaltioon ja etelässä Kentuckyyn, johon rajana on Ohiojoki. Läntisiä rajanaapureita ovat Iowa ja Missouri, joiden vastaisena rajana on Mississippijoki. Nimi Illinois tulee ilmeisesti algonkin-intiaanien soturia merkitsevästä sanasta.

Maantiede
---------

Illinoisin maaseutua Belknapissa.
Pääosa Illinoisista on Suurten tasankojen aluetta. Shawnee-kukkulat osavaltion eteläosassa ovat 90–330 metriä korkeita. Aivan osavaltion eteläkärjessä on suikale Meksikonlahden rannikkotasankoa Ohio- ja Mississippijokien välissä.

Illinoisin ilmasto on tyypillinen mannerilmasto: talvet ovat kylmiä ja kesät kuumia. Michiganjärvi tasoittaa lämpötilaeroja ja lisää lumisateen määrää. Chicagossa on kuuminta heinäkuussa, jolloin keskimääräinen ylin lämpötila on 28,9 astetta. Keskimääräinen alin on pakkasen puolella joulukuusta maaliskuuhun, alimmillaan tammikuussa −8,6 astetta. Sekä helteet että pakkaset surmaavat ihmisiä: vuosittain arvioidaan keskimäärin 74 kuoleman liittyvän kuumuuteen, 18 kuoleman kylmyyteen ja noin 20–30 kuoleman tulviin, ukkosiin, tornadoihin ja lumimyrskyihin.

Illinoisissa havaitaan vuosittain keskimäärin 29 tornadoa, joista suurin osa tulee huhtikuun ja kesäkuun välisenä aikana. Ukkoskuurot tuottavat yli puolet vuoden sademäärästä. Ukonilmoja koetaan vuosittain 60–80 kappaletta, puolet niistä kesä-elokuussa.

Historia
--------

Ennen eurooppalaisia nykyisen Illinoisin alueella eläneet kansat rakensivat Cahokian kaupungin, joka on Pohjois-Amerikan suurellisin esihistoriallinen löytöpaikka. Ensimmäiset eurooppalaiset alueella olivat ranskalaisia, mutta vuonna 1673 se siirtyi Pariisin rauhansopimuksessa Englannille.

Hallinto
--------

Osavaltion korkein hallintorakennus.
Illinoisin lainsäädäntövaltaa käyttää osavaltion kaksikamarinen yleiskokous. Ylähuoneessa eli senaatissa on 59 jäsentä, alahuoneessa eli edustajainhuoneessa on 118 jäsentä.

Ylintä toimeenpanovaltaa käyttää kuvernööri. *lähde?*

Talous
------

Illinoisin bruttokansantuote vuonna 2010 oli 652 miljardia dollaria. Se oli Yhdysvaltojen osavaltioista viidennellä sijalla.

Vaikka keskimääräinen kansantuote asukasta kohti kuuluu Yhdysvaltojen korkeimpiin, köyhyyden aiheuttamat sosiaaliset ongelmat riivaavat Illinoisia. 1990-luvulla toteutettu voimakas työllistämisohjelma helpotti toimeentulo-ongelmia jossain määrin.

Maaseudulla harjoitetaan etenkin soijan, maissin ja vehnän viljelyä sekä karjataloutta. Osavaltion keskeinen sijainti hyödyttää päivittäistavarateollisuutta, koska kuljetusmatkat liittovaltion kaikkiin osiin ovat kohtuulliset. Tärkeitä teollisuudenaloja ovat elintarvike, konepaja, metalli, muovi ja kumi sekä autojen ja lentokoneiden valmistaminen. Suuria illinoisilaisia yrityksiä ovat Boeing, Archer Daniels Midland (ADM), Motorola, Caterpillar ja John Deere.

### Liikenne

Illinoisissa on kaksi suurta lentoasemaa: Chicago Midwayn lentoasema ja O’Haren kansainvälinen lentoasema Chicagossa. Kaikkiaan osavaltiossa on 45 lentoasemaa.

Väestö
------

Näkymä Chicagon keskustaa 875 North Michigan Avenue -pilvenpiirtäjästä etelään.
Illinois on noin 12,9 miljoonalla asukkaallaan väkiluvultaan viidenneksi suurin Yhdysvaltain osavaltio. Pääkaupunki on Springfield, jossa on noin 117 000 asukasta. Suurimman kaupungin Chicagon väkiluku on noin 2,7 miljoonaa ja sen metropolialueella on asukkaita noin 9,5 miljoonaa. Chicagon O’Haren lentokenttä on maailman vilkkaimpia. Kaupunki on tunnettu myös 1930-luvun järjestäytyneestä rikollisuudesta. Kaupungissa on huomattava afrikkalaisperäinen etelävaltioista orjuutta paennut väestönosa. *lähde?*

Chicagon lisäksi Illinoisissa on seitsemän muuta yli 100 000 asukkaan kaupunkia: Aurora, Rockford, Joliet, Naperville, Springfield, Peoria ja Elgin.

Illinoisissa toimii kymmeniä yliopistoja ja korkeakouluja. Vuonna 2013 parhaiksi arvioitiin 4icu:n luokituksessa

1. Chicagon yliopisto
2. Illinoisin yliopisto, Urbana-Champaign
3. Northwestern-yliopisto
4. Illinoisin yliopisto, Chicago
5. Pohjois-Illinoisin yliopisto
6. DePaulin yliopisto
7. Illinois Institute of Technology

Kulttuuri
---------

Chicago on aina dominoinut Illinoisin kulttuurikenttää. Se oli Yhdysvaltojen varhaisen elokuvatuotannon keskus ennen Hollywoodin nousua. Chicagon sinfoniaorkesteri ja ooppera kuuluvat maan parhaimpiin, ja kaupunki on yksi jazzin ja bluesin keskeisistä kaupungeista.

Urheilu
-------

Chicagon urheilujoukkueita ovat Chicago Bears (amerikkalainen jalkapallo), Chicago Bulls ja Chicago Sky (miesten ja naisten koripallo), Chicago Blackhawks (jääkiekko), Chicago Cubs ja Chicago White Sox (baseball) ja Chicago Fire (jalkapallo).

Lähteet
-------

1. 1 2  Florida Passes New York to Become the Nation’s Third Most Populous State, Census Bureau Reports  heinäkuu 2014. U.S. Census Bureau. Viitattu 29.1.2015. (englanniksi)
2. 1 2  Time Zones in Illinois, United States *Time and Date AS*. Stavanger. Viitattu 8.9.2021. (englanniksi)
3. ↑  Yhdysvaltain osavaltioiden nimien kirjoitus- ja ääntöasut (PDF) *Kielitoimiston ohjepankki*. Kotimaisten kielten keskus. Viitattu 21.11.2022.
4. ↑  The Geography of Illinois *Netstate*.  päivitetty 25.2.2016. Viitattu 24.3.2012. (englanniksi)
5. 1 2 3  Climate of Illinois Narrative State Climatologist Office for Illinois.  Arkistoitu 12.1.2014. Viitattu 12.1.2014. (englanniksi)
6. ↑  Chicago, Illinois World Meteorological Organization. Viitattu 12.1.2014. (englanniksi)
7. ↑  General Illinois State History *The US 50*. Viitattu 24.3.2012. (englanniksi)
8. ↑  Illinois State Legislature US Legal. Viitattu 22.12.2013. (englanniksi)
9. ↑  Gross State Product Greyhill Advisors. Viitattu 22.12.2013. (englanniksi)
10. 1 2 3  Illinois Encyclopædia Britannica. Viitattu 12.1.2014. (englanniksi)
11. ↑  Illinois – Access to Key Industries Illinois:  Osavaltion virallinen sivusto.  Arkistoitu 20.8.2009. Viitattu 19.8.2009. (englanniksi)
12. ↑  Major US and Canadian Airports Nations Online. Viitattu 8.2.2014. (englanniksi)
13. ↑  List of All Airports in Illinois, USA The Airport Authority. Viitattu 8.2.2014. (englanniksi)
14. ↑  USA: Illinois *City Population*.  25.5.2019. Saksa. Viitattu 19.8.2009. (englanniksi)
15. ↑  List of top Universities and Colleges in Illinois by University Web Ranking  2013. 4 International Colleges & Universities.  Arkistoitu 12.1.2014. Viitattu 12.1.2014. (englanniksi)

Aiheesta muualla
----------------

* Kuvia tai muita tiedostoja aiheesta **Illinois** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Yhdysvallat Yhdysvaltain hallinnolliset alueet |
| --- |
|  |
| Osavaltiot | 
* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Texas
* Tennessee
* Utah
* Vermont
* Virginia
* Washington
* Wisconsin
* Wyoming

 |  |
|  |
| Liittopiiri | 
* Washington (DC)

 |
|  |
| Saarialueet | 
* Amerikan Samoa
* Guam
* Pohjois-Mariaanit
* Puerto Rico
* Yhdysvaltain Neitsytsaaret

 |
|  |
| Erillisalueet | 
* *Bajo Nuevo ja Serranilla*
	+ kiistanalaisia
* Bakerinsaari
* Howlandinsaari
* Jarvis
* Johnstonin atolli
* Kingmanin riutta
* Midwaysaaret
* Navassa
* Palmyran atolli
* Wakensaari

 |
|  |
| 
* luettelo Yhdysvaltain osavaltioista ja territorioista
* intiaanireservaatti

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Australia

 |
|  |
| Maantieteelliset | 
* MusicBrainz area

 |
|  |
| Muut | 
* Encyclopedia of Modern Ukraine
* NARA

 |

 |